दरअसल बीते कुछ महीनों से जम्मू में हजारों की तादाद में अवैध रोहिंग्या मुसलमानों के बसने की रिपोर्ट्स आ रही थीं। गृह मंत्रालय के एक अफसर ने हमें बताया कि हालात पर केंद्र की लगातार नजर बनी हुई थी। यह जानकारी भी मिल रही थी कि नेशनल कॉन्फ्रेंस और कांग्रेस जैसी पार्टियों के कुछ नेता रोहिंग्या मुसलमानों को वहां बसाने में मदद कर रहे हैं। कई ने तो जम्मू में बाकायदा पक्के मकान भी बना लिए। एक आतंकी हमले और ढेरों छोटे-बड़े अपराधों में इस समुदाय के लोगों के नाम सामने आ चुके हैं। कुछ वक्त पहले इस बारे में कोर्ट में भी जनहित याचिका दायर की गई है। याचिकाकर्ता ने कोर्ट में दी अपनी अर्जी में लिखा है कि रोहिंग्या मुसलमानों के कारण जम्मू में अपराध बढ़ रहा है। शहर में आए दिन होने वाली चोरी और सेंधमारी की घटनाओं में इनका हाथ पाया गया है। शरणार्थी होने के बावजूद ये लोग तेजी से आबादी बढ़ाने में जुटे हैं।